OKRESNÁ PROKURATÚRA KOŠICE I 
Mojmírova 5, 041 47 Košice 1

Číslo: 2 Pv 543/14/8802	Košice I 30.05.2016 
EEČ: 2-63-67-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX I zo dňa 20.1.2015 spisová značka 2 Pv 543/14/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	- v Košiciach dňa 26.08.2014 v čase 23.00 hod. na ul. Kalinovskej č. 16 v byte fyzicky napadol svoju dcéru XXXXX, ktorú svojou dlaňou ruky udrel do oblasti chrbta a tváre, v dôsledku čoho pravou stranou tváre narazila do steny, čím jej takto spôsobil zranenia a to tržno - pomliaždenú ranu na hlave, v pravej spánkovo - temennej oblasti a podvrtnutie krčnej chrbtice s jej funkčným blokom s dobou liečenia a práceneschopnosti od 27.08.2014 do 05.09.2014, t.j. 10 dní. 

Uznesením prokurátora Okresnej prokuratúry XXXXX I zo dňa 20.1.2015, spisová značka 2 Pv 543/14/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	14 mesiacov
 
Odôvodnenie:

	Uznesením povereného príslušníka Obvodného oddelenia PZ XXXXX - Dargovských hrdinov, sp. zn. ČVS:ORP-3282/DH-KE-2014 zo dňa 17.09.2014 bolo začaté trestné stíhanie a dňa 20.10.2014 bolo vznesené obvinenie XXXXX pre prečin ublíženia na zdraví podľa  § 156 ods. 1, ods. 2  písm. a) Trestného zákona, na tom skutkovom základe, že  
	- v Košiciach dňa 26.08.2014 v čase 23.00 hod. na ul. Kalinovskej č. 16 v byte fyzicky napadol svoju dcéru XXXXX, ktorú svojou dlaňou ruky udrel do oblasti chrbta a tváre, v dôsledku čoho pravou stranou tváre narazila do steny, čím jej takto spôsobil zranenia a to tržno - pomliaždenú ranu na hlave, v pravej spánkovo - temennej oblasti a podvrtnutie krčnej chrbtice s jej funkčným blokom s dobou liečenia a práceneschopnosti od 27.08.2014 do 05.09.2014, t.j. 10 dní.
 
        XXXXX prokuratúry XXXXX I uznesením sp. zn. 2 Pv 543/14/8802 zo dňa 20.01.2015 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenému XXXXX pre prečin ublíženia na zdraví podľa  § 156 ods. 1, ods. 2  písm. a) Trestného zákona s určením skúšobnej doby v trvaní 14 (štrnásť) mesiacov podľa § 216 ods. 2 Trestného poriadku.

	Predmetné uznesenie prokurátora Okresnej prokuratúry XXXXX I sa stalo právoplatným dňa 03.02.2015.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	Vzhľadom k tomu, že obvinený XXXXX viedol v priebehu skúšobnej doby riadny život, ani nebol priestupkovo riešený a nebola mu uložená povinnosť nahradiť spôsobenú škodu, z odpisu registra trestov vyplýva, že sa nedopustil žiadnej trestnej činnosti, čím takto naplnil zákonné podmienky uvedené v § 217 ods. 1 Trestného poriadku pre osvedčenie, z toho dôvodu bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Stanislav Pollák
prokurátor